สวัสดีครับ ผมชื่อเรย์…
(เรย์ โบลซ์)
และผมเป็นนักดนตรีคริสเตียน ผมเป็นเกย์ด้วยครับ
และผมอยากให้คุณรู้ว่ามันจะดีขึ้น
(เรย์ โบลซ์)
พ่อของเรา เขาประสบความสำเร็จในอาชีพมาก
แต่เขามีความลับ
ตลอดหลายปีไม่มีใครรู้
เขากลายเป็นคนที่ซึมเศร้ามากๆ
ตอนนั้นผมกลับมาจากฝึกงาน เอาตรงๆ คือยับเยินมาก
อาชีพของพ่อผมเริ่มชะลอลงนิดหน่อย
และเราเริ่มกังวลเรื่องสุขภาพจิตของพ่อ
นี่คุณพ่อ
เขาเพิ่งกลับมาจากขับรถทางไกล
เราจับเข่าคุยกับเขาเหมือนประชุมครอบครัว
- ซึ่งเราไม่มี - เราไม่ทำแบบนั้น
มันไม่ใช่สิ่งที่ครอบครัวเราทำ
- เราไม่จำเป็นต้องคุย - เราไม่คุยเรื่องอะไรเลย
เราแค่ตั้งใจจริงๆ
และเราก็ถามว่า "พ่อ เป็นอะไร"
ผมสวดภาวนามา 30 ปี ผมมอบใจให้พระเจ้าตอนอายุ 19
ผมไปโบสถ์ ไปหาที่ปรึกษา
ผมได้รับการปลดปล่อย
ผมทำทุกอย่าง
ที่ทุกคนบอกให้ทำ
และพอครบ 30 ปี
ผมแค่ตัดสินใจว่าผมเสแสร้งไม่ได้อีกแล้ว
ตอนนั้นผมอยู่กับลูกๆ และภรรยา
และผมคิดว่า "ถ้าฉันบอกพวกเขาไม่ได้ว่าฉันเป็นใคร
และกำลังเผชิญกับอะไร
ฉันเป็นพ่อแบบไหนกัน"
ทันทีเลย…
เราสนับสนุนเขาและบอกเขาว่าเรารักเขาแค่ไหน
ฉันพูดว่า "ทุกคน หนูว่าเป็นเกย์ไม่เห็นเป็นไรเลย
หนูว่ามันดี
- มันโอเคนะ" - ใช่
พ่อเปิดเผยตัวตนต่อสาธาณชนและ…
ทางโบสถ์ก็โจมตีเขา
(พระเจ้ามอบของขวัญนี้กับเขาเพื่อรับใช้เรา แต่เขาปล่อยให้ซาตานชนะ)
(ฉันเคยรักดนตรีของเขา)
(หุบปากไว้เหมือนเดิมเถอะ)
(คุกเข่าและกำจัดสิ่งน่ารังเกียจออกซะ)
(ละทิ้งภรรยากับลูกและตอนนี้ ก็ใช้ชีวิตกับบาปหนาและเรื่องเพศที่เสื่อมทราม)
คนเป็นเกย์เป็นคริสเตียนได้มั้ย
บางคนตัดสินหนักแน่นว่าไม่มีใครเป็นคริสเตียนได้
แต่ผมตัดสินใจแล้วว่าคนเดียว
ที่ตอบคำถามนั้นได้คือพระเยซูและตัวเรา
หลังฝึกงาน ฤดูใบไม้ผลิต่อมา ผมบังเอิญเจอรอนที่อะไควร์เดอะไฟร์
ตอนที่งานจัดที่มันซี
และเรานั่งด้วยกันราวๆ 30 นาที
พ่อเดินมาและรอนพูดว่า
"รักร่วมเพศเป็นสิ่งไม่ดี"
เขาอวยพรให้ผมโชคดี
และนั่นเป็นครั้งสุดท้ายที่ผมคุยกับรอน
ผมไม่ได้แบบว่า
"ฉันจะไม่มีวันยุ่งเกี่ยวกับองค์กรนี้อีก"
แต่สองสามปีต่อมา…
คืนนี้ขอฟังเสียงกู่ร้องพร้อมรบหน่อย
ทีนเมเนียบ้าบอกว่าที่คุณนึกภาพได้
ใครที่เสียงดังที่สุดจะได้ปฏิรูปวัฒนธรรม
จู่ๆ เขาก็จัดงานตรงบันไดของอาคารรัฐบาล
คุณคิดว่าการเป็นเกย์คืออาชญากรรมมั้ย
เราเชื่อในความบริสุทธิ์
คัมภีร์ไบเบิลบอกไว้ว่ามันไม่ใช่แผนของพระเจ้า
เราจะไม่ยอมเงียบ คนต้องได้ยินเสียงของเรา
สารที่พวกเขาบอกทำให้เกิดการแตกแยก มากกว่าการมีส่วนร่วม
สารของพระเจ้าก็ก่อความแตกแยกเช่นกัน
และรอนเกณฑ์คนรุ่นใหม่สู่สงครามศักดิ์สิทธิ์
ใช่ พระเจ้า ทรงมอบคนรุ่นนี้ให้เรา
พระเจ้า เราจะไปสงคราม
(ครอบครัวสุขสันต์: สงครามศักดิ์สิทธิ์ของวัยรุ่น)
การเรียกร้องเพื่อสมรสเท่าเทียมกำลังแพร่…
ในต้นยุค 2000 สมรสเท่าเทียม เป็นปัญหาใหญ่ในสหรัฐอเมริกา
ผู้นำคริสเตียนฝั่งขวา โดยเฉพาะกลุ่มอาร์ลิงตัน
(ด็อกเตอร์เจมส์ ด็อบสัน)
นั่งคิดว่า "เราจะจัดการทางการเมืองยังไง"
สมรสเท่าเทียมคือสนามรบที่พวกเขาอยากต่อสู้
(ยืนหยัดเพื่อสิทธิ์ในการสมรส)
นโยบายชาติที่อันตรายที่สุดในตอนนี้…
(เจมส์ ด็อบสัน โฟกัสออนเดอะแฟมิลี่ - ผู้ก่อตั้งและประธาน)
คือการสมรสเท่าเทียม
ผมคิดว่าสิ่งที่เข้าใจผิดกันอยู่ในบางครั้ง…
(เจฟฟ์ ชาร์เล็ต นักข่าว)
เรื่องลัทธิมูลฐานนิยมคือ
มันไม่ได้ถูกผลักดันโดยปัญหาเฉพาะบางเรื่อง
ความคิดที่ว่าผู้หญิงมีสิทธิ์
หรือร่างกายคุณคือของคุณ
และคุณเป็นเควียร์หรือเป็นอะไรก็ได้
เรื่องพวกนี้อยู่ในความคิดลัทธิมูลฐานนิยมทั้งหมด
พวกกบฏต่ออำนาจพระเจ้า
การโปรโมตรักร่วมเพศ
เป็นความจริงน่าสังเวชที่เราไม่สามารถยอมรับได้
(ไมค์ แฟร์ริส องค์กรโฮมสคูลลีเกิลดีเฟนส์ - ผู้ก่อตั้ง)
เราต้องจัดการบางอย่าง
กลุ่มนี้ได้เห็นการปฏิเสธอำนาจทางวัฒนธรรม
และเห็นมันลดลงเรื่อยๆ
(นักข่าวการเมืองเอ็นพีอาร์)
คนหนุ่มสาวส่วนใหญ่สนับสนุนการสมรสเท่าเทียม
ทำให้ผู้สนับสนุนบางคนเชื่อว่า หลีกเลี่ยงไม่ได้ที่จะเพิ่มแรงสนับสนุนของชาติ
เพราะคนรุ่นใหม่มีอำนาจมากขึ้น
คนพวกนี้ที่อยู่กับเรื่องนี้มาเนิ่นนาน
จนรู้ว่า "เราต้องมัดใจเด็กพวกนี้ ก่อนที่จะสายเกินไป
เราต้องการพวกเขา เพราะพวกเขาคือว่าที่ผู้ลงคะแนนเสียง"
พวกเขารู้ว่าต้องการอำนาจนั้น
มันเป็นเรื่องของการปลูกฝังใช่มั้ย
เป็นเรื่องของชัยชนะระยะยาว พวกเขาต้องการกองทัพเด็กนั่น
(การสมรสของพระเจ้าคือ ชาย 1 กับ หญิง 1)
พวกเขาต้องการรอน และรอนก็พร้อม
สองสามปีที่ผ่านมามันน่าวิตกสำหรับผมมาก
เพราะเราจะสูญเสียมากมายถ้าเราเสียคนรุ่นนี้ไป
เราอาจเจอกลียุคทางศีลธรรมและอนาธิปไตย
ถ้าเราไม่รีบแก้ไข
เราต้องทำบางอย่างกับเรื่องนี้
นี่เป็นโอกาสของรอนที่จะเป็นลูกที่ดี พยายามเอาใจพ่อของเขา
โลกกล่อมเราให้หลับและบอกเราว่า "ไม่มีอะไรถูกหรือผิด
ทำไมไม่ทำให้การสมรสเท่าเทียมถูกกฎหมายล่ะ
มันไม่ดีตรงไหน ก็แค่แตกต่าง
เราเกิดมาแบบนั้น" นั่นเป็นสิ่งที่โลกบอกเรา
เขาอยากเห็นการตอบโต้ที่รุนแรง
และเขาก็เริ่มฝันใหญ่มากๆ
จะทำอะไรได้บ้างเพื่อสร้าง กองทัพการเมืองของเด็กๆ ขนาดใหญ่
ที่ทุ่มเทให้ชาติที่ศรัทธาพระเจ้า เขาเลยสร้างแบตเทิลครายขึ้นมา
(แบตเทิลคราย)
(มันเริ่มที่นี่)
ทีนเมเนียมีออเนอร์อะคาเดมี่ กิจกรรมเดินทางรอบโลก
และอะไควร์เดอะไฟร์
แบตเทิลครายถูกออกแบบมา
(ดานี ร็อกกา-เฮอร์เบิร์ต อดีตทีนเมเนีย)
ให้ใหญ่กว่าอะไควร์เดอะไฟร์
(แบตเทิลครายดอตคอม)
แบตเทิลครายคืออะไควร์เดอะไฟร์ ที่เพิ่มสเตอรอยด์เข้าไป
(เราคือนักรบ)
(แบตเทิลคราย รอน ลูซ)
ไม่ได้ยินเลย คืนนี้ขอฟังเสียงกู่ร้องพร้อมรบหน่อย
นี่เป็นงานระดับสนามกีฬาขนาดใหญ่ ทำให้คนตื่นเต้นเร้าใจ
(ฉันได้เข้าแล้ว)
ฉันว่าเขาให้หน่วยซีล หรือหน่วยอะไรสักอย่างไต่ลงมา
จากด้านข้างของสนามกีฬา
เดี๋ยว มีอีก
เราเปิดตัวแคมเปญนี้ แบตเทิลครายสำหรับคนรุ่นใหม่
นี่คือการเคลื่อนไหว
เรียกร้องให้กระตือรือร้นทางการเมือง
แบตเทิลครายสำหรับคนรุ่นใหม่ ชุดตำราเรียน
สุดยอดเว็บไซต์อินเตอร์แอ็กทีฟ ที่ออกแบบมาให้คุณพร้อมรบ
และช่วยให้คุณเป็นนักรบที่แข็งแกร่งเพื่อพระคริสต์
ขณะที่กำลังสู้อยู่ในแนวหน้า
(การต่อสู้กำลังครุกรุ่น)
ทุกอย่างเปรียบเทียบกับเรื่องทหาร
และเขาเคยใช้สิ่งนั้นมาก่อน
แต่เขานำมันไปสู่ความสุดโต่งขั้นใหม่
และจู่ๆ ฉันก็เห็นว่า "มีข่าวเรื่องนี้"
(ซีเอ็นเอ็น - นักรบของพระเจ้า)
คืนนี้ขอฟังเสียงกู่ร้องพร้อมรบหน่อย
(นักรบทางวัฒนธรรมผงาด)
ฉันกำลังมองดูกองทัพ
คนหนุ่มสาวที่อยากส่งเสียง
มันใช้สีแดงกับสีดำ
นี่คือระบบเผด็จการต่อหน้าผมในระดับมหึมา
มันเริ่มจากแนวคิดสิทธิชาวคริสเตียน
ที่ว่า "เราอยากได้ส่วนของเรา"
มาเป็น "คุณรู้ว่าเราต้องการอะไร เราจะเอามาให้หมด
เราจะยึดอเมริกาคืน"
ถ้าเกิดเราเลิกฟังวัฒนธรรม
และเราบอกว่า "เราอยากปฏิรูปวัฒนธรรม แทนที่จะถูกวัฒนธรรมปฏิรูป" ล่ะ
ถ้าเกิดเราพูดว่า "เราอยากให้ฟังเสียงของเรา แทนที่จะฟังเสียงของคุณ" ล่ะ
เขาไม่อยากให้เด็กๆ หันหลังให้วัฒนธรรมอีกแล้ว
ตอนนี้เขาอยากให้เด็กๆ ยึดครองมัน
นี่เป็นครั้งแรกเลยที่มีการพยายามอย่างมาก
ที่จะให้เยาวชนมีส่วนเกี่ยวข้อง กับปัญหาทางการเมือง
แทนที่จะเป็นแค่งานที่ให้แรงบันดาลใจพวกเขา
(ถึงเวลาออกรบแล้ว)
นี่ฟังดูเหมือนสารที่ให้ทวงค่านิยมของเราคืน
ที่จริงมันคือการไม่ยอมรับความเห็นต่าง และความเกลียดชัง
จะบอกว่ามันทำให้แตกแยกก็ได้ แต่มันอาจถึงเวลาที่ต้องแตกแยก
มันเริ่มด้วยการรวบรวมแรงสนับสนุน
(ลิซ โบลซ์ แรนฟิลด์ - ฟิล โบลซ์ อดีตทีนเมเนีย)
จากกลุ่มอนุรักษ์นิยมหัวรุนแรงของเมือง
กลุ่มอาร์ลิงตัน
ผมอยากให้คุณเข้าร่วมแบตเทิลคราย
แบตเทิลคราย
สัมพันธมิตรแบตเทิลคราย
รอนทำสำเร็จ
เขานำเด็กๆ มาให้พวกเขา
พระเจ้า ในฐานะกองทัพ เราพร้อมใจกันพูดว่า "ไม่ พอคือพอ"
พวกเขาคือนักรบ พระเจ้า โปรดใช้พวกเขา
เขาตีวงศาสนาคริสต์เหลือแค่คำเดียว
"สู้"
ศัตรูประกาศสงครามกับพวกเธอ
แต่ถึงเวลาสู้กลับด้วยความรักของพระเจ้าแล้ว พวกเธอพร้อมมั้ย
ถ้าคุณสร้างกองทัพนั้น
สุดท้ายคุณต้องสั่งให้พวกเขาเคลื่อนพล
ถ้าคุณบอกพวกเขาว่ามันเสี่ยงมาก
สุดท้ายคุณก็ต้องนำพวกเขาสู่สนามรบ
การเปลี่ยนแปลงนั้นเกิดขึ้นเร็วมาก
วัยรุ่นหลายหมื่นคนโบกป้าย
และบอกว่าพวกเขาจะยึดรุ่นของพวกเขาคืน
เราจะไม่ยอมเงียบ ใครๆ ต้องได้ยินเสียงของเรา
ตอนนี้งานระดับสนามกีฬาพวกนี้กลายเป็น
"เราจะชุมนุมตามสถานที่ราชการ"
มาเป็นเป้าหมายทางการเมืองอย่างแน่ชัด
มีวัยรุ่นอเมริกันที่ไม่เคยมีเพศสัมพันธ์ ถูกข่มขืนข้างทาง
และคนอเมริกันก็แค่เดินผ่านไปดู
รอนเริ่มพาเด็กๆ ประท้วงทางการเมือง
และเขาไม่เคยทำแบบนั้นมาก่อน
และหนึ่งในการประท้วงแรกๆ คือในซานฟรานซิสโก
เขาไปที่ศาลาว่าการซานฟรานซิสโก
เพราะการสมรสเท่าเทียม
กลายเป็นเรื่องถูกกฎหมายที่นั่นเมื่อสองสามปีก่อน
ฉันคิดว่าเขารู้สึกไม่เกรงกลัวที่จะไปซานฟรานซิสโก
ไปตรงบันไดศาลาว่าการ
ในเมืองที่มีเกย์เยอะที่สุดในอเมริกา
และเขาอยากวางตัวเอง ตรงใจกลางสงครามวัฒนธรรม
และชักจูงเด็กๆ ให้ติดตามเขาให้ได้มากที่สุด
เรามาที่นี่ในฐานะวัยรุ่นที่ยืนหยัด เป็นผู้นำสงครามวัฒนธรรมนี้
ที่มาสู้และบอกว่า "พอคือพอ"
ผมไม่สงสัยเลยว่า
พวกเขามองสิ่งนี้ว่าเป็นการเผชิญหน้า
ระหว่างโบสถ์กับศัตรูของโบสถ์
นี่คือการเคลื่อนไหวในซานฟรานซิสโก
ซานฟรานซิสโก พระเจ้าคุ้มครอง สู้กลับหนักมาก
ผู้ประท้วงออกมาเนืองแน่น
กล่าวหากลุ่มของรอนว่า ต่อต้านเกย์และต่อต้านทางเลือก
(ผู้ประท้วงเผชิญหน้า)
แบตเทิลครายไม่ใช่การเคลื่อนไหวที่สันติ
มันเป็นโครงการที่ต่อต้านสตรีอย่างรุนแรง…
(ฉันเป็นเกย์และคริสเตียน)
ต่อต้านเกย์ สนับสนุนสงคราม สนับสนุนการเชื่อฟัง
แบตเทิลครายคือเครื่องมือสร้างเด็กๆ ให้เป็นซอมบี้เผด็จการตัวจิ๋ว
"กองทัพพระเจ้า" ไม่เห็นความผิดปกติ ของกองทัพพระเจ้าเหรอ
พวกเขาหาว่าเราโมโห พวกเขาต่างหากที่โมโห
เราไม่รู้เลยว่ามันเป็นสถานที่
ที่ตอบสนองรุนแรงต่อคนที่เป็นตัวแทนคัมภีร์ไบเบิล
ไม่อยากเชื่อเลยว่าเขาจะทำเป็นไม่รู้เรื่อง แบบว่า "ผมไม่รู้ด้วยซ้ำ"
มันเป็นตัวแทนวาระที่ใหญ่ขึ้น วาระเทวาธิปไตยคริสเตียนฝั่งขวา
ผู้มาร่วมกับเราจากวอชิงตัน รอน ลูซ
พวกเขาคิดว่าคุณอาจอยาก ให้ประเทศนี้เป็นเทวาธิปไตย
นั่นจริงรึเปล่า
ไม่จริงเลยครับ
เราแค่อยากให้คนหนุ่มสาวมีสิทธิ์มีเสียง เราถูกกลบ…
คุณอยากให้คัมภีร์ไบเบิลเป็นนโยบายสาธารณะมั้ย
เราอยากให้ค่านิยมยิว-คริสเตียน ทำให้ชาติของเรายิ่งใหญ่
มันไม่เกี่ยวว่าผมต้องการอะไร
มันเกี่ยวกับสิ่งที่คนหนุ่มสาวอยากออกความเห็น
เราอยู่ในสงคราม
(ซาคาริยาห์ เดอร์ อดีตทีนเมเนีย)
เราคือกองทัพเพื่อพระเจ้า
เราจะผงาดด้วยเสียงกู่ร้องพร้อมรบ
แต่เรื่องเลวร้ายของการใช้ความคิดแนวนั้น
คือคุณสร้างทหารที่จะทำตามคำสั่ง โดยไม่ตั้งคำถามใดๆ
เพราะนั่นเป็นสิ่งที่คุณต้องทำเวลาโดนยิง
ผมไม่รู้ว่าคุณแยกความคิด
ไม่ให้คิดเรื่องปัญหาที่จะตามมา จากสิ่งที่คุณทำกับเด็กๆ ได้ยังไง
เด็กฝึกงานออเนอร์อะคาเดมี่อยู่เบื้องหลัง
การจัดการเกือบทุกอย่างที่คุณเห็นในงานพวกนี้
เราทำงาน 15 ชั่วโมงต่อวัน
เราเสียสละตัวเองเพื่อวิสัยทัศน์นี้
ทีนเมเนียเป็นเหมือนเครื่องยนต์ระบบขนาดยักษ์
เราไปเมืองหลายสิบเมืองติดกัน นอนบนรถบัส
ตอนขับข้ามคืน เราเหนื่อยล้ามาก
ฉันเป็นโรคงูสวัด
เพราะเครียด
พวกเขาให้เงินค่าอาหารเราห้าดอลลาร์ต่อวัน
(คอรีย์ ไรท์)
ที่เหลือเราต้องเชื่อมั่นในพระเจ้า
และผมจำได้ว่าพอเงินหมด
ผมก็คิด "โอเค คิดซะว่าตั้งใจอดอาหารละกัน"
หนุ่มสาวพวกนั้นเป็นแหล่งแรงงาน
นั่นคือปฏิบัติการของเขา
มันเป็นการเอาเปรียบเด็กพวกนี้สุดๆ
ที่ออเนอร์อะคาเดมี่ มีค่าเล่าเรียนรายเดือน
คุณจ่ายเพื่อทำงาน
ผมกำลังทัวร์ทีมองค์กรอยู่
พวกเขาเริ่มเรียกเงินจากผม
ถ้าคุณจ่ายล่าช้า คุณจะโดนไล่ออก
เวลาคุณมีเงินในบัญชีไม่พอ
พวกเขาจะส่งคุณไปทริประดมทุน
พวกเขาบอกผมว่า จะส่งผมไปทริประดมทุนไม่ก็ไล่ผมออก
หลังจากที่ผมใช้เวลาทั้งปีเดินทางทั่วประเทศ
ช่วยเหลือผู้คนเพื่อ "พวกเขา"
และหาคนมาออกทริปภารกิจเพื่อพวกเขา
(แนวคิดระดมทุน)
นี่คือหนังสือเรื่องวิธีต่างๆ ที่คุณใช้เพื่อระดมทุนได้
หนึ่งในนั้นมีไปตามบ้านพร้อมไข่หนึ่งกล่อง
และให้คนบริจาคเงินเพื่อตอกไข่บนหัวคุณ
"ผมจะให้คุณตอกไข่ใส่หัวผม จะบริจาคเท่าไหร่ก็ได้
ตอกไข่ใส่หัวผมเลย"
อับอาย
ขายหน้า
ถ้าถามนะ ผมว่าศาสนศาสตร์ของทีนเมเนีย สร้างจากความเป็นไปไม่ได้
"เราจะขอให้เธอเป็นสิ่งที่เธอเป็นไม่ได้"
ถ้าจะเป็นมนุษย์ ไม่มีประโยชน์ที่จะพูดว่า "ฉันทำได้แล้ว"
คุณจะล้มเหลวเสมอ
"งั้นก็พยายามมากขึ้น ทำมากขึ้น เปลี่ยนมากขึ้น รับใช้มากขึ้น ยอมมากขึ้น"
เด็กๆ พวกนี้ พวกเขาไม่สำคัญ
เด็กฝึกงานประมาณหนึ่งส่วนสี่อยู่ได้ไม่ถึงหนึ่งปี
พวกเขาหาเงินไม่ได้ ไม่ก็ทำผิดกฎ
คนที่ทำผิดกฎ พวกเขาจะถูกบีวี ซึ่งก็คือ "ลาก่อน"
ซึ่งเป็นการออกที่ฉุกละหุกมาก
ภายใน 24 ชั่วโมง คุณต้องออกจากวิทยาลัย โดนไล่ออกไปแบบนั้นเลย
พอพวกเขาไปแล้ว ต้องไม่พูดกับพวกเขาอีก เหมือนพวกเขาไม่เคยมีตัวตน
ฉันโดนไล่ออก
เพราะจูบหนุ่มคนนึง
และมันเป็นแค่จูบ
นี่คือทีมองค์กร
และฉันอยากให้คุณเห็นว่าเกิดอะไรขึ้นที่นี่
คนที่ฉันรักและรู้จักดีที่สุด
ตอนนี้พวกเขาถูกห้ามไม่ให้คุยกับฉัน
พวกเขาต้องลบเบอร์ฉัน และฉันถูกไล่ออกจากวิทยาลัย
มันเหมือนฉันไม่มีตัวตน
โดดเดี่ยวมาก
โดดเดี่ยวมากๆ เลย
คิดถึงเธอจัง
เธอไม่รู้ด้วยซ้ำ…
หลังถูกไล่ออก คุณกลับไปออเนอร์อะคาเดมี่ได้
แต่เราต้องอ่อนน้อมถ่อมตน
(แคร์รี่ ซาม อดีตทีนเมเนีย)
และพอเราทำทุกอย่างที่ต้องทำแล้ว…
โดยเดฟ หรือรอน
เราก็สมัครกลับเข้ามาได้
พวกเราหลายคนอยากกลับไป
ไม่มีใครรู้วิธีใช้ชีวิตในโลกภายนอกแล้ว
ฉันเผชิญปีที่หนักหนามาก แต่ฉันก็กลับไปได้
ยิ่งคุณรู้สึกผิดเท่าไหร่ คุณก็ยิ่งทุ่มเท
ให้กับองค์กรมากขึ้น
ยิ่งคุณรู้สึกไร้ค่าเท่าไหร่
คุณก็ยิ่งซึ้งใจที่พวกเขาให้คุณอยู่ที่นั่น
ฉันเพิ่งทำสิ่งที่ฉันไม่ควรทำ…
(วิดีโอโปรโมตออเนอร์คะดาเดมี่)
ทั้งที่รู้ว่ามันผิด
รู้ว่าจะมีผลตามมา
หลังกลับไปที่ทีนเมเนีย ฉันได้แสดงในวิดีโออะไควร์เดอะไฟร์
ฉันก็เคยรู้สึกแบบเธอและเจอมามากกว่านั้น
(มิวสิกวิดีโอ "เวิร์ทอิต")
ฉันรู้เลยว่าเธอรู้สึกยังไงอยู่
ฉันเคยมีผู้ชายมากมาย…
ในวิดีโอนั้น มันควรจะเลียนแบบ เรื่องราวในคัมภีร์ไบเบิล
ของผู้หญิงที่เป็นชู้
"ผู้ใดที่ปราศจากบาป จงเป็นคนแรกที่ขว้างหิน"
แต่ในวิดีโอ มีผู้หญิงคนนี้ คือฉัน ในห้องนี้
ประตูเปิดออก มีผู้ชายสามคนเข้ามา
และวิดีโอก็ฉายไปทั่วอเมริกา
ในทุกงานอะไควร์เดอะไฟร์ของปีนั้น
ฉัน ในฐานะผู้หญิงที่ละอายต่อสิ่งที่ฉันได้ทำไป
ตอนนี้อยู่ในวิดีโอที่ฉายไปทั่วโลก
เกี่ยวกับผู้หญิงที่ละอายต่อสิ่งที่เธอได้ทำไป
แต่ฉันอาสาทำเอง
ตอนนี้การปลูกฝังความเชื่อสมบูรณ์แล้ว
มันอยู่ในตัวคุณ
คุณทำแบบนั้นกับตัวเอง
และก็เต็มใจทำ
จากนั้นก็ถึงตาฉันถูกกำจัด
(องค์กรทีนเมเนีย)
ตอนนั้นฉันยังทำงานเป็นผู้ช่วยรอน
ฉันรู้สึกซึมเศร้าสุดๆ
และฉันไม่เข้าใจว่าทำไม
ฉันอ่านคัมภีร์ไบเบิลทุกวัน ฉันอยู่กับตัวเอง
ฉันสวดภาวนา ฉันอยู่แต่กับคนคริสเตียน
ฉันไม่ได้เดต
ฉันรับใช้พระเจ้า ฉันทุ่มเทเพื่อพระเจ้า
ฉันคิดว่าการทำ "สิ่งที่ถูกต้อง" ทั้งหมด
จะนำมาซึ่งผลลัพธ์ที่ถูกต้อง แล้วทำไมฉันถึงรู้สึกซึมเศร้านักล่ะ
ทำไมฉันถึงคิดฆ่าตัวตาย
ทำไมฉันถึงรู้สึกผิด ละอาย และตำหนิตัวเองตลอดเวลา
ฉันคงทำผิดไป
ฉันคงมีบาป
ตัวฉันต้องมีบางอย่างที่ไม่ดี ที่แก้ไขไม่ได้และเสียหาย
ทุกวันพวกเขาบอกเราว่า "เธอคืออภิชน เธอกำลังเปลี่ยนโลก"
พวกเขากระตุ้นเราเสมอ
พวกเขาทำลายเราอยู่ด้วย
บาป ความรู้สึกผิด ความละอาย "เธอมันไม่ดี" อะไรพวกนี้
จนถึงจุดที่เราอยู่ในคุกที่ไม่มีใครเห็น
เป็นคุกในใจเรา
เรื่องทีนเมเนียนี่ทำฉันจิตตกมาก
ทั้งซึมเศร้า ไร้ความภูมิใจในตัวเอง
คิดเรื่องลบๆ ตลอด
จมอยู่กับการสมเพชตัวเองและรู้สึกซึมเศร้าตลอด
ฉันอยู่แบบนี้ต่อไปไม่ได้แล้ว
นี่เป็นสิ่งที่ฉันคิดตอนนี้
สุดท้ายฉันได้พบกับเดฟ ฮาสซ์
ฉันบอกว่า "ช่วยฉันที"
(ผู้อำนวยการ)
ฉันจำได้ว่านั่งตรงข้ามกับเขาในห้องทำงานเขา
เขามองฉันและพูดว่า "เธอแค่ต้องไปโบสถ์มากขึ้น"
ถึงพยายาม ฉันก็ทำอะไร ที่เป็นคริสเตียนกว่านี้ไม่ได้แล้ว
ฉันทำไม่ได้แล้ว
และนั่นเป็นตอนที่ฉันคิดว่า "ไม่ ฉันต้องไปจากที่นี่"
นี่มัน… "ฉันไม่รอดแน่ถ้าอยู่ที่นี่"
แต่การจากไปมันน่ากลัว
ในสิ่งแวดล้อมแบบนั้น มันมีความรู้สึกของการเป็นส่วนหนึ่ง
และ…
และชุมชน
แต่นั่นเป็นสิ่งที่ทำให้คนอยู่ที่นั่น
และการเสียสิ่งนั้นไปมันยาก
คนสร้างตัวตนของตัวเองในพื้นที่นั้น
การจากไปคือการแยกจากตัวตนนั้น
ดังนั้นการไปยังพื้นที่ใหม่ คือการทิ้งตัวตนไว้ข้างหลัง
ผมคิดว่านั่นเป็นตัวเลือกที่แทบเป็นไปไม่ได้เลย
ชีวิตนี้ที่เราปกป้องอย่างสุดใจ…
หายไปแล้ว
ฉันติดอยู่ในพื้นที่ระหว่าง
เรื่องที่…
ก่อให้เกิดความบอบช้ำที่สุดคือ เรื่องที่หนักหนาเกินกว่าจะใส่ในวิดีโอได้
ผมใช้เวลาสักพักที่จะ…
พูดถึงทุกอย่างที่เกิดขึ้น
เพราะผมคิดว่ามันเป็นเรื่องปกติ
ผมออกจากทีนเมเนีย โดยรู้สึกว่าผมมีบางอย่างผิดปกติ
ผมซึมซับสิ่งนั้นเยอะมาก
ฉันแก้ต่างให้กับหลายๆ เรื่องที่เกิดขึ้นที่นั่น
เพราะมันเหมือน "เธอต้องปกป้องผู้มีอำนาจ"
แม้แต่ตอนเราโตมาเป็นผู้ใหญ่
แต่งงานมีลูกแล้ว เรายังไม่พูดถึงมัน
ฉันไม่เคยวางแผนที่จะเป็นจุดจบของทีนเมเนีย
ฉันแค่คิดว่าฉันอยากช่วยใครสักคน
และให้คำแนะนำที่ฉันเคยอยากให้ใครสักคนให้ฉัน
(อดีตทีนเมเนีย)
ทีนเมเนียมีกระดานข่าวศิษย์เก่า
และคนก็จะโพสต์เรื่องงานปัจจุบัน
แต่เริ่มมีคนที่คับข้องใจและอยากคุยเรื่องนั้น
ทีนเมเนียปิดบทสนทนานั้น
"ถ้าคุณไม่ชอบแบบนี้ นี่คือพื้นที่ที่ทีนเมเนียจ่ายเงินให้ใช้
ไปจ่ายเงินเองแล้วหาพื้นที่ให้ตัวเองได้นะ"
ซึ่งไมก้าจริงจังกับมันมาก
(รีคัฟเวอริงอะลัมไน)
ฉันเริ่มทำบล็อกราวๆ สิบปีหลังฉันออกไป
(รีคัฟเวอริงอะลัมไน ประสบการณ์ทีนเมเนียของฉัน)
(ทีนเมเนียเป็นลัทธิมั้ย ตอนที่ 1)
ในตอนนั้นทีนเมเนียได้รับความนิยมสูงสุด
(เข้าร่วมกับคนแปลกแยก)
(อีกหลายพันคน)
แสดงให้เมืองของเธอเห็นว่า มีคนหนุ่มสาวที่รักพระเจ้า
ว่าเธอไม่อยากถูกคนแก่บงการ
คนที่หาเงินจากการทำลายเธอ
(รอน ลูซ)
ทีนเมเนียทำเงินได้ 20 ล้านดอลลาร์ต่อปี
แม้แต่จอร์จ ดับเบิลยู บุชก็สนับสนุนทีนเมเนีย
(จอร์จ ดับเบิลยู บุช - บิลลี่ แกรห์ม จอห์น แม็กซ์เวล)
(จุดประสงค์ของบล็อกนี้)
ฉันเริ่มทำบล็อกเพื่อเป็นสื่อกลาง ให้คนได้แชร์เรื่องราวตัวเอง
บอกความจริงว่าทีนเมเนียคืออะไรกันแน่
และหาวิธีเยียวยา
ตอนแรกฉันเขียนบล็อกโดยไม่ลงชื่อ
เพราะมันสำคัญกับฉัน
ว่าคนจะโต้แย้งกับสิ่งที่ฉันเขียน
ไม่ใช่กับฉันในฐานะบุคคล
(พระเยซูไม่ได้อยู่ในกองทัพ)
ฉันคิดว่าความจริงที่ว่ามันถูกกดทับมานาน
ทันทีที่มีการเปิดเรื่อง คนก็พร้อมที่จะกรูเข้ามา
(ทำให้ฉันชัดเจนหลายเรื่องเลย)
(ตอนอ่านนี่อึ้งไปเลย)
(โห โพสต์ดีมาก)
(เว็บไซต์นี้ยอดเยี่ยม)
(นึกว่ามีฉันคนเดียว…)
ไม่มีใครรู้ว่าใครเขียนบล็อกนั้น
แต่ฉันติดต่อไปหาเจ้าของบล็อก
และแค่บอกว่า "นี่ ขอบคุณที่พูดเรื่องนี้"
(ฉันขอบคุณมากที่คุณทำสิ่งนี้)
"ตอนนี้คุณยืนยันว่าทุกอย่างที่ฉันรู้เป็นเรื่องจริงแล้ว"
(ขอบคุณอีกครั้งสำหรับความกล้าหาญของคุณ แคร์รี่)
ตอนไมก้าเริ่มเขียนบล็อกรีคัฟเวอริงอะลัมไน
เธอส่งมันมาให้ฉันและบอกว่า
"นี่ ฉันเริ่มเขียนเรื่องนี้ และอยากชวนเธอมาร่วมด้วย"
ผมนี่แบบ "ฉันชอบมาก ฉันชอบงานนี้ น่าสนุกดี"
เรามีหมวดความเห็นที่ครื้นเครงมาก พยายามยืนยันกันและกันว่ามันเป็นเรื่องถูกต้อง
แบบว่า "ใช่ เธอผ่านเรื่องนั้นมา และนั่นมันก็เลวร้ายมาก"
เริ่มมีโพสต์มากขึ้นเรื่อยๆ
"นี่ แล้วนี่ล่ะ" "นี่ มีใคร…"
รายละเอียดเล็กๆ น้อยๆ
และผมเริ่มอ่านมันทุกวัน
มันน่าตกใจมาก อันตรายแบบเกินเบอร์เกินเหตุมาก
พวกเขาพาทีมของเราไปบ่อน้ำร้าง
ให้พวกเขาคลานลงช่อง…
พวกเขาขี่รถเอทีวีและยิงเราด้วยปืนเพนต์บอล
พวกเขาให้คนกินอาหารแมว
มีคนนึงในทีมฉันหมดสติ
และอีกคนก็ถูกปล่อยตัว ตอนที่อุณหภูมิเธอสูงถึง…
บาดเจ็บทางร่างกายถาวร บอบช้ำทางใจถาวร การทรมานในชีวิตจริง
ช่วงอีโซลฉันถูกขังในโลงศพสองครั้งกับหนู
และแมลงสาบมาดากัสการ์ที่ทำเสียงขู่
พวกเขาตีพิมพ์เรื่องราวจากผู้รอดชีวิต
ที่เล่ารายละเอียดประสบการณ์การถูกทำร้าย
(พระเจ้าไม่บังคับให้ฉันคุกเข่า พระองค์ไม่ทำร้ายหรือทำให้ฉันละอาย)
แต่ฉันคิดว่าทุกคนรู้สึกว่าในที่สุดก็มีคนฟังสักที
เพราะมันโดดเดี่ยวมาก
ในการเผชิญกับบางอย่าง
และไม่มีใครเชื่อสิ่งที่คุณได้เผชิญมา
(เรื่องราวของเจนนิเฟอร์)
(เรื่องราวของเอริค)
(ประชุมสายศิษย์เก่าทีนเมเนีย 28 มิถุนายน 2010)
(เดฟ ฮาสซ์: เดฟ ฮาสซ์เข้าร่วมด้วย จากการ์เดนวัลเลย์ เท็กซัส)
(มีคนบอกผมเรื่องเว็บไซต์หนึ่ง)
(ที่มีศิษย์เก่าบางคนไม่พอใจเรื่ององค์กร)
(มีเรื่องราวบนเว็บไซต์ที่ก็จริงบ้าง)
(แล้วก็มีเรื่องราวที่ไม่จริง)
พอบล็อกเริ่มดังและมีหลายคนแชร์เรื่องราว
ฉันก็ตระหนักว่าเรื่องนี้แพร่หลายพอแล้ว
มันต้องถูกจัดการ
และฉันก็รวบรวมเรื่องราว 20 หน้า
ฉันส่งเฟดเอ็กซ์ไปหาที่บ้านหรือบริษัท
ของสมาชิกบอร์ดบริหารแต่ละคน และติดต่อเดฟ ฮาสซ์
ซึ่งเป็นคนคุมออเนอร์อะคาเดมี่
ฉันติดต่อหาผู้บริหารทุกระดับ
และคาดหวังหรือหวังว่าพวกเขาจะอ่าน
และบอกว่า "ให้ตาย ฉันไม่รู้เลยว่าเกิดเรื่องแบบนี้ขึ้น
เราต้องจัดการเรื่องนี้ ต้องแก้ไข้เรื่องนี้ นี่แย่มาก"
นั่นไม่ใช่การตอบรับที่เราได้
(ไมก้า: หวัดดีค่ะ นี่รีคัฟเวอริงอะลัมไน)
(เดฟคะ ฉันอยากถามคุณสองสามข้อ)
(ก่อนหน้านี้คุณพูดว่าอีโซลเปลี่ยนไปเยอะมาก)
(ฉันอยากอ่านสองสามเรื่อง)
(ที่ได้รับการายงานตลอดสามปีมานี้ให้ฟัง)
(เรามีกรณีภาวะตัวเย็นเกิน การบาดเจ็บที่ขา เข่า ข้อเท้า)
(คนที่เป็นโรคแพนิค)
(ถูกบอกว่าพวกเขา กำลังฝืนใจตัวเองที่ต่อต้านพระเจ้า)
(คนที่เป็นเบาหวานชนิดที่สอง ถูกบอกให้กินอาหารโดยไม่ฉีดอินซูลิน)
(มีคนที่คิดฆ่าตัวตาย)
(คุณจะอธิบายยังไงถึงงาน ที่ทำให้เกิดการบาดเจ็บมากมายนี้)
(เดฟ ฮาสซ์: ตาผมใช่มั้ย)
(ผมคิดว่าเวลาเรามีวัยรุ่น 500 คน)
(วิ่งไปทั่วข้างนอกห้าวันติดกัน)
(เป็นไปไม่ได้เลยที่คุณจะทำแบบนั้น)
(และไม่ทำหัวเข่าเคลื่อน ข้อเท้าพลิก)
(เรื่องราวที่คุณบอกมา ผมไม่เคยได้ยินมาก่อน)
(ไม่เคยมีสักคนในออเนอร์อะคาเดมี่ มาบอกผมเรื่องพวกนั้น)
(คือว่า คุณ…)
(เจตนาคุณคืออะไร)
(หวังจะได้อะไรกับการโทรนี้และเว็บไซต์คุณเหรอ)
(สำหรับผม คุณแค่กะเล่นงานผมน่ะสิ)
(ไมก้า: ฉันอยากให้คุณเข้าใจ…)
(ถึงความเสียหายที่คุณได้กระทำ ต่อชีวิตคนหลายคน)
(มาหลายต่อหลายปี)
(มันฝังใจพวกเขา)
(และฉันไม่คิดว่าคุณเข้าใจเรื่องนั้น)
ถ้าพวกเขาแค่ขอโทษ
มีหลายคนที่คงไม่
เล่าเรื่องพวกเขาอีก
แต่ไม่มีความเต็มใจที่จะทำแบบนั้น
และนั่นก่อให้เกิดความคิดที่ว่า
"ถามจริง จะปฏิเสธว่าเรื่องนี้เกิดขึ้นกับฉันเหรอ"
นี่ไม่ได้มาจากคนนับถือซาตาน หรือคนที่เกลียดพระเยซู เกลียดโบสถ์
นี่คือคนที่เป็นส่วนหนึ่งของโบสถ์
เรา "ทำตาม" กฎการเผชิญหน้าทุกข้อ
เราติดต่อคุณส่วนตัวพร้อมความคับข้องใจ
คุณไม่ฟัง ตอนนี้เราจะไปหาสื่อ
คลานอยู่ในโคลน กลิ้งตัวลงจากเขาจนอาเจียน
เพื่อพระนามของพระเยซู
วัยรุ่นต้องเผชิญ การใช้แรงกายที่หนักหนาสาหัสและอดนอน
ตามที่เว็บไซต์พวกเขาบอกไว้ "เรียนรู้ที่จะพึ่งพาความแข็งแกร่งของพระเจ้า"
ถ้าเราทำไม่ถูกต้อง นอกจากจะถูกลงโทษ
พวกเขาจะบอกว่า "ผู้ชนะต้องอดทน และเธอเป็นคนขี้แพ้"
ผู้ชนะต้องอดทน เธอเป็นคนขี้แพ้
การบาดเจ็บมีตั้งแต่รายบาด ฟกช้ำดำเขียว ไปจนถึงอาการเคล็ดรุนแรง และติดเชื้อ
ปีที่แล้วมีรถบัสแวะมาส่งคนไข้สิบคน
ไมก้า มาร์ลีย์เริ่มทำ บล็อกประสบการณ์ทีนเมเนียของฉัน
มันน่าตกใจสุดๆ ที่คุณสามารถล้างสมองวัยรุ่น
ให้กลิ้งลงจากเขาทับอ้วกของคนอื่น
และคิดว่านั่นเป็นกิจกรรมทางจิตวิญญาณ
มันทำฉันอึ้งเลย
กรุ๊ปเฟซบุ๊กชื่อฉันเคยกลิ้งลงจากเขา
พูดคุยเรื่องพิธีกรรมของอีโซล
ทั้งการกลิ้งลงจากเขาจนป่วย
(มายด์โอเวอร์เมเนีย ปี 2010)
พ่อแม่ที่ส่งลูกๆ ไป
ไม่รู้เลยว่าเกิดอะไรขึ้นในป่าด้านหลังนั่น
มันน่าตื่นเต้นมากที่ได้เห็นว่ามีคนอื่น
ที่พยายามเตือนว่ากลุ่มนี้ทำอะไรแปลกๆ
ทีนเมเนียระงับโปรแกรมอีโซลชั่วคราว หลังถูกเจาะลึก
จากนั้นเพื่อโต้แย้งเรื่องข่าวไม่ดี ทีนเมเนียเข้าควบคุมความเสียหายเต็มที่
(ซินดี้ มัลเล็ต อดีตผู้อำนวยการสื่อสาร - ทีนเมเนีย)
พวกเขาไม่อยู่ในจุดที่ดีในการช่วยต่อสู้กับ
สิ่งที่รีคัฟเวอริงอะลัมไนทำอยู่
และฉันถูกเรียกมาให้ช่วยต่อสู้กับเรื่องนั้นโดยตรง
(เรื่องราวจริง… 85 และยังมีอีก)
(ผู้ว่าฯ ริค แพร์รี่)
ฉันมีพื้นฐานด้านการเมืองอนุรักษ์นิยม
และฉันเคยทำงาน ที่อเมริกันส์ฟอร์พรอสเพอริตี
ซึ่งเน้นเรื่องการต่อสู้เพื่ออิทธิพลเชิงอนุรักษนิยม
ในสำนักงานระดับสูงสุด
เวลาฉันทำแคมเปญ หน้าที่ฉันคือเป็นตัวแทนพระคริสต์
พูดและใช้ชีวิตอย่างกล้าหาญเพื่อพระคริสต์
ครั้งแรกที่ฉันไปยังวิทยาลัยทีนเมเนีย
ฉันประทับใจมาก
แนวคิดเรื่องการสร้างกองทัพหนุ่มสาวเพื่อพระเจ้า
เป็นส่วนสำคัญในความเชื่อของฉัน
ฉันเริ่มดูเว็บไซต์รีคัฟเวอริงอะลัมไนทันที
เรื่องราวฟังดูสุดโต่งและพิลึกมาก
ฉันคิดว่า "ไม่มีทางที่จะเป็นเรื่องจริง
นี่เป็นการพูดเกินจริงขององค์กรคริสเตียนฝั่งซ้าย"
ฉันจะเข้ามาช่วยปราบปรามการโจมตีจากซาตาน
และช่วยองค์กรที่มีประสิทธิภาพมาก
และช่วยวัยรุ่นหลายพันคนมาตลอดหลายสิบปี
ฉันบอกว่า "ฉันช่วยคุณสู้การก่อกวน
ที่คุณเผชิญอยู่นี้ได้แน่นอน"
(กูเกิล - ไมก้า ริงโก)
ฉันรู้เรื่องไมก้าตั้งแต่แรกๆ แล้ว
เราอยู่ในเท็กซัส ตอนฝนตก สวมชุดคลุมลายพราง
แบกไม้กางเขนอยู่ข้างถนน
ถ้านั่นดูไม่เหมือนลัทธิ ฉันก็ไม่รู้ว่าอะไรที่เหมือนแล้ว
ไมก้าเป็นศัตรูหมายเลขหนึ่ง
(แผนสื่อสารในภาวะวิกฤต เมษายน 2012)
ฉันคิดแผนการสื่อสารในภาวะวิกฤตขึ้นมา
กลยุทธ์ของฉันคือทิ้งระเบิด
ฝังกลบรีคัฟเวอริงอะลัมไน ด้วยข้อความแง่บวกเกี่ยวกับทีนเมเนีย
ความรักต่อศาสนาคริสต์…
(โปรโมตทีนเมเนีย 2011)
อาจดูเป็นเรื่องไม่ปกตินัก
มันไม่ใช่เรื่องที่นิยมที่สุด
และเรารู้ว่าเพราะแบบนั้น
การไม่ปกตินักอาจถูกเข้าใจผิดได้
อีโซลเป็นประสบการณ์…
ในแง่บวกและยั่งยืนมาก
เรามีทีมแพทย์ เจ้าหน้าที่แพทย์ฉุกเฉิน
เจ้าหน้าที่คอยถามเราตลอดว่า "โอเคมั้ย"
ออเนอร์อะคาเดมี่เตรียมสิ่งแวดล้อม ที่ได้รับการปกป้องและปลอดภัย
อดีตเด็กฝึกงาน คนที่มีอิทธิพล เชื่อมโยงกับองค์กร
เราดึงทุกคนที่มีประสบการณ์ที่ดี กับทีนเมเนียเข้ามา
ทุกครั้งที่มีคนถามผมว่า
"องค์กรไหนที่สร้างผลกระทบ ที่ยิ่งใหญ่ที่สุดต่อนักเรียนในสหรัฐฯ"
(ศิษยาบาล โบสถ์กรีนเอเคอร์แบปทิสต์)
คำตอบของผมคือ "ทีนเมเนียของรอน ลูซ"
ยี่สิบห้าปีของการมอบแสงสว่าง และชีวิตให้กับวัยรุ่น…
(รัฐสภาสหรัฐฯ)
คุณกำลังสร้างผลกระทบในอเมริกา
(อินเตอร์เนชั่นแนลเฮาส์ออฟแพร)
ต่อคนหนุ่มสาวที่เราไม่สามารถประเมินค่าได้
ศิษยาบาลดังๆ ที่มีอิทธิพล หรือนักเขียนคริสเตียน
ขอพระเจ้าคุ้มครอง
เขาพยายามหาความน่าเชื่อถือจากคนเหล่านี้
และพวกเขาก็มอบมันให้เขา
เราทุ่มเทเต็มที่ด้านอินเทอร์เน็ต ด้วยเจตนาที่จะไม่ให้รีคัฟเวอริงอะลัมไน
ปรากฏในหน้าหนึ่งในกูเกิล
ฉันให้คนเขียนรีวิวในเยลป์
หนังสือทุกเล่มของรอนในแอมะซอน
เราเขียนข่าวประชาสัมพันธ์ดีๆ จำนวนมากได้
แต่ถ้าคุณมีเด็ก 50 หรือ 100 คนเปิดใจกับคุณ
ว่า "ฉันไปที่นั่น และฉันรักพระเจ้า
ฉันถูกทำร้ายแบบนี้ ฉันฝันร้ายทุกคืน"
คุณต้องอ่านเรื่องราวกี่เรื่องกันก่อนที่จะบอกว่า
"ต้องมีบางอย่างผิดปกติแน่"
พอพ่อแม่อ่านบล็อกของฉัน พวกเขาก็ไม่ส่งลูกๆ ไป
(ฉันไม่ยอมให้ลูกสาวฉันไปปีหน้าแน่)
เรื่องเริ่มพลิกกลับและพวกเขาก็เห็น
เราพร้อมทำทุกอย่าง
เพื่อหยุดจำนวนผู้เข้าร่วม ออเนอร์อะคาเดมี่ที่ค่อยๆ ลดลง
ขอถามหน่อยนะ มีพวกเธอกี่คนที่มีสิทธิ์มีเสียง
เธอต้องใช้เสียงของเธอ
คนหลายพันคนเคยผ่านโปรแกรมนี้
และหลายคนก็ยังภักดีต่อทีนเมเนีย
พวกเขาเคยถูกฝึกเพื่อออกรบ และคิดว่าฉันคือศัตรู
ผู้คนจะคุกคามเธอ คุกคามสุนัขของเธอ
เธอได้รับคำขู่ฆ่า
เธอเป็นคนเดียวที่เจอความเกลียดชัง
ฉันรู้ว่ามันทำให้เธอท้อ
เธอทำเพื่อเรามากเหลือเกิน
(ทีนเมเนีย)
พอปี 2012 บล็อกของฉันก็ขึ้นหน้าหนึ่งของกูเกิล
ถ้าคุณเสิร์ชว่าทีนเมเนีย
และฉันก็ทำให้ตัวเลขของพวกเขาลดลงเยอะเลย
ถ้าพวกเขาไม่ได้เด็กฝึกงานใหม่ ก็จะไม่ได้แรงงานใหม่
ถ้าพวกเขาไม่ได้แรงงานใหม่ พวกเขาก็จะจัดงานมากมายไม่ได้
และนั่นคือรายได้ของทีนเมเนีย
ฟังนะ ตอนนี้เราอยู่ในช่วงฉุกเฉิน ในประวัติศาสตร์องค์กรทีน
บอกชื่อและช่วยเราเชื่อมโยงกับหนุ่มสาว
เราจะมอบประกาศนียบัตรให้คุณ
ผมเห็นข่าวลือที่ว่า "ทีนเมเนียล้มละลายเหรอ"
ไม่ ถ้าเราล้มละลาย เรื่องคงเป็นอีกแบบเลย
คุณอาจให้มาแล้ว เพราะงั้นขอบคุณมากสำหรับเรื่องนั้น
แต่ถ้ามีอะไรที่คุณทำได้ ของขวัญเล็กๆ ของขวัญใหญ่ๆ
เราจะทำสิ่งที่น่าทึ่งด้วยกัน
แล้วรอนก็ประกาศอย่างตื่นเต้นมากๆ ว่า
"ข่าวดี เราจะมอบวิทยาลัยคืนให้กับธนาคาร
แต่นี่เป็นเรื่องดีเพราะเราจะย้ายไปแดลลัส"
แน่นอนว่าใครๆ ถามเรื่องการเงิน
ว่า "นี่เกี่ยวกับเรื่องเงินมั้ย" และเขาบอกว่า
"ไม่ นี่เพื่อให้เราปรับปรุงให้มีประสิทธิภาพขึ้น ได้อยู่ใกล้กับสนามบินดีเอฟดับเบิลยู
เรามีข่าวประชาสัมพันธ์เรื่องนี้ ที่กำลังจะส่งออกไป"
ข่าวน่าตื่นเต้น
เราย้ายสำนักงานใหญ่จากการ์เดนวัลเลย์ เท็กซัส
ไปอยู่ใจกลางเมืองระดับโลก ในแดลลัส เท็กซัส
เรื่องเยี่ยมเรื่องหนึ่งที่เวลาเราไปยัง
เมืองที่ประชากรหนาแน่นอย่างแดลลัส คือมีคนที่เจ็บปวดทุกที่
เราจะได้ฝึกการเข้าหาพวกเขา
ถึงพระเยซู เราซาบซึ้งมากๆ
ฉันเห็นเอกสารจากธนาคาร และมันเขียนว่ายึดทรัพย์…
(ใบแจ้งยึดทรัพย์)
เพราะไม่สามารถจ่ายเงินได้
รอนพยายามช่วยเรือที่กำลังจม
การส่งข่าวประชาสัมพันธ์เป็นหน้าที่ฉัน
ข้อความในข่าวประชาสัมพันธ์เป็นเรื่องโกหก
รอนปฏิเสธว่าพวกเขาถูกยึดทรัพย์
เขาบอกว่าพวกเขาแค่คืนอสังหาฯ
ให้กับธนาคาร แทนที่จะบอกว่า "เราถังแตก"
บัญญัติสิบประการกล่าวว่า "อย่าโกหก"
พระเจ้าใส่ใจเรื่องการพูดความจริง
ฉันขอร้องรอนให้ช่วยพูดความจริง
"ฉันเชื่อในทีนเมเนีย ฉันเชื่อในตัวคุณ พูดความจริงเถอะนะ"
เขาไม่ยอมพูด
แล้วฉันก็มีประชุมเรื่องรีคัฟเวอริงอะลัมไน
มีโพสต์เกี่ยวกับคนที่ถูกไล่ผี
("ในนามของพระเยซู ฉันขอสั่งให้แกออกจากร่างชายคนนี้")
(เป็นลมเท่ากับผีสิง ไม่ใช่หมดแรงเหรอ)
และฉันพูดในที่ประชุมว่า "นี่มันไร้สาระ
แน่นอนว่าเรื่องนี้ไม่ได้เกิดขึ้น"
พวกเขามองฉันและไม่พูดอะไร
และฉันก็บอกว่า "มันไม่ได้เกิดขึ้นใช่มั้ย"
พวกเขาไม่พูดอะไร แต่กลับเปลี่ยนเรื่อง
ฉันคิดในใจ "พระเจ้า มันเรื่องจริง"
สำหรับฉัน นั่นเป็นสัญญาณบ่งชี้ว่าเรื่องนั้นเกิดขึ้น
และคงมีเรื่องอื่นๆ บนเว็บไซต์รีคัฟเวอริงอะลัมไนที่เกิดขึ้นจริง
และฉันก็อึ้งไปเลย
ฉันรู้สึกเสียวสันหลังวาบ
เวลาเรารู้ความจริง แต่ย้อนกลับไปไม่ได้
ขณะเดียวกัน งานอะไควร์เดอะไฟร์ก็ถูกยกเลิก
กลุ่มเยาวชนไม่ได้เงินคืน
ตอนที่ทริปกิจกรรมเดินทางท่องโลกถูกยกเลิก
ผู้เผยแผ่ศาสนาวัยรุ่นพวกนี้ไม่ได้เงินคืน
พวกเขาไม่ใช่เด็กบ้านรวย
คนๆ พวกนี้ทำงานล้างรถ อบขนมขาย
หาเงินอย่างบ้าคลั่ง
และรอนก็ขโมยเงินพวกเขา
ภารกิจของฉันในตอนนั้น กลายมาเป็นเปิดเผยความจริง
ฉันทำงานกับคนใน และคนนอกคนอื่นๆ ที่ทีนเมเนีย
แล้วก็ศิษย์เก่าด้วย
ฉันมีเพื่อนที่ทำงานให้นิตยสารเวิลด์
(เวิลด์พยายามเป็นเกลือ ไม่ใช่น้ำตาล)
ฉันโทรหาเขาและบอกว่า "ฉันมีข่าวให้คุณ"
และเขาก็บอกว่า "โอเค แน่ใจนะว่าอยากทำแบบนี้"
ฉันบอกว่า "เรื่องนี้ต้องเผยแพร่ออกไป รอนกำลังขโมยเงินเด็กๆ"
(องค์กรเยาวชนคริสเตียน ดิ้นรนเพื่ออยู่รอดจากปัญหาการเงิน)
(มูลค่าสินทรัพย์รวม ติดลบสี่ล้านหนึ่งแสนดอลลาร์)
(ตอนสิ้นสุดปีงบประมาณ 2011)
(ตั้งแต่ปี 2009 อดีตผู้เข้าร่วมทีนเมเนีย โพสต์คำวิจารณ์)
(เรื่ององค์กรบนบล็อกของเว็บรีคัฟเวอริงอะลัมไน)
(การกุศลที่มีหนี้สินมากที่สุดเป็นอันดับหกของชาติ)
(ตามเรื่อง: ปัญหายังดำเนิน)
จากนั้นก็มีประกาศการปิดตัวออกมา
(ทีนเมเนีย: เหตุผลที่เราปิดตัว หลัง 30 ปีของอะไควร์เดอะไฟร์)
(ทีนเมเนียจบสิ้นอย่างเป็นทางการ)
พวกเขาไม่เคยจัดการฝึกงานอีก
มันจบแล้ว
(ทีนเมเนียจบสิ้นอย่างเป็นทางการ)
ตอนนั้นฉันคิดว่านั่นบ้าไปแล้ว
ผมไม่คิดว่ามันจะเกิดขึ้น ผมนี่แบบ "นั่นคงจะบ้ามาก"
ตอนเราเริ่มทำบล็อก
ทีนเมเนียเป็น องค์กรเยาวชนคริสเตียนที่ใหญ่ที่สุดในอเมริกา
และความคิดที่ว่าพวกเขาจะปิดกิจการ
ไม่เคยเกิดขึ้นในความคิดฉันเลย
มันไม่ใช่เป้าหมาย
เป้าหมายคือช่วยคนที่ผ่านโปรแกรมนั้นมา
กลุ่มผู้รอดชีวิตที่กล้าหาญคือ
คนที่สุดท้ายทำให้ทีนเมเนียพบจุดจบ
ผมมีความสุขมาก
พวกเขาเอาเปรียบเด็กๆ บริสุทธิ์มากมาย
และนั่นทำให้ผมโกรธขึ้นกว่าเดิม
มันทำให้ผมโกรธขึ้นกว่าที่ผมรู้สึกสมัยเด็กๆ อีก
แต่เวลาที่เราเลิกคิดถึงตัวเองและคิดถึงพระเจ้า
นั่นคือตอนที่พระองค์ส่งชีวิตจริงๆ ให้เธอ
เราคุยเรื่องสงครามที่เกิดขึ้นกับคนรุ่นเธอ
และเมื่อเช้านี้เราคุยเรื่องสงครามยึดใจเธอ
ยึดเงินของเธอ และยึดตัวตนของเธอ
แต่พระเจ้าอยากให้เธอเป็นนักรบ ที่รู้จักในนามของผู้ติดตามพระคริสต์
ฉันใช้เวลาขจัดเสียงนั้นออกจากหัวอยู่หลายปี
มีหลายอย่างที่เกิดจากทีนเมเนีย
ซึ่งยังเป็นความบอบช้ำที่กักเก็บไว้ในตัวฉัน
เอาแต่คิดว่าถ้าฉันทำผิดพลาดอะไร ฉันจะเสียทุกคนไป
ฉันรู้สึกขอบคุณที่ไม่มีทีนเมเนียอีกแล้ว
(ครอบงำด้วยเสียงเรียก องค์กรทีนเมเนีย)
ถึงแม้รอนพยายามเริ่มทำสิ่งใหม่ที่ไหนสักที่
หลังทีนเมเนียล้มละลายในปี 2015
รอนพยายามทำองค์กรอื่นต่อ
และเขาก็ไปต่างประเทศ
รอนพยายามเลียนแบบสิ่งที่เขาทำกับทีนเมเนีย
สัปดาห์นี้เราภาวนาว่า พระเจ้าจะชนะใจและเข้าไปอยู่ในใจ
คนพม่าหลายพันคนที่นับถือศาสนาพุทธ
เขาทัวร์รอบแอฟริกา เพื่อสนับสนุนและฝึกศิษยาบาล
(โปรโมตทีนเมเนียสากล)
เขาไม่เรียกมันว่าทีนเมเนีย แต่ประเด็นที่พูดก็เหมือนกันหมด
จากที่ฉันเห็น เขายังใช้วิธีการเดิมๆ
ช่วยปรบมือให้กับ
บราเธอร์ที่รักของเรา ศิษยาบาลรอน ลูซ
ฉันคิดว่ารอนเชื่อจริงๆ ว่าพระเจ้าเรียกเขามา
ให้แบ่งปันคำสอนกับวัยรุ่น
ฉันคิดว่ามันมีเรื่อง ผลลัพธ์สร้างความชอบธรรมให้วิธีการแฝงอยู่
ฉันคิดว่าเขาไม่รู้จักวิธีการอื่น ในการทำสิ่งต่างๆ จริงๆ
ฉันคิดจริงๆ ว่ารอนกับเดฟเป็นเหยื่อ
มากพอๆ กับที่เป็นผู้กระทำผิด
พวกเขาต้องใช้ชีวิต ที่ถูกกำหนดมาอย่างเข้มงวดด้วย
ถ้าคุณบอกคนอื่นว่าพวกเขาเลว ชั่วร้าย หน้าไม่อาย
คุณก็เชื่อว่าตัวเองเป็นแบบนั้นด้วย
มันยากมากที่จะไม่ทำ กระบวนการจิตวิเคราะห์กับรอน ลูซ
ผู้ชายคนนี้ตามหาพ่อ…
มาทั้งชีวิตของเขา
ถ้าเขาเพียงแต่จะยอมรับว่า
บาดแผลในเด็กของเขายังไม่หายดี
เขากลับตามหาความสำเร็จทางการเมือง
จากนั้นเขาก็ต้องลากหนุ่มสาวคนอื่นๆ เข้าไปด้วย
แทนที่จะต่อสู้กับมัน เขากลับเผยแพร่มัน
ไปยังหนุ่มสาวคนอื่นๆ ที่แค่พยายามเติบโต
มันเหมือนเขาอยากล็อกพวกเขาไว้ ในช่วงเวลาแห่งความขุ่นเคืองเดียวกัน
ที่เขาไม่สามารถปล่อยวางได้
ผมคิดว่ารอน ลูซสอนพวกเขาว่า การเป็นคริสเตียนคือการรู้สึกโกรธ
เขานำพาหนุ่มสาวมากมายที่มีอารมณ์รุนแรง
และเขาบอกว่า "ความโกรธ ความโมโหของเธอ ที่เปลี่ยนเป็นความเกลียดได้
นั่นคือสิ่งเดียวที่สำคัญที่สุด"
เด็กบางคนออกจากทีนเมเนีย แต่ส่วนใหญ่ไม่ได้ออก
กองทัพที่รอนฝึกไว้ยังอยู่ที่นั่น
ทีนเมเนียเป็นส่วนหนึ่งของ การเคลื่อนไหวที่ทำลายระบบระเบียบ
และก่อสร้างอาณาจักรขึ้นใหม่
มันยังไม่จบ
ยินดีต้อนรับสู่จุดจบของประชาธิปไตย
เรามาที่นี่เพื่อล้มล้างมัน เราทำไม่สำเร็จในวันที่ 6 มกราคม
แต่เราจะพยายามกำจัดและแทนที่มัน
เอเมน
ใช่แล้ว เพราะความรุ่งโรจน์ไม่ใช่เพื่อรัฐบาล
ทุกความรุ่งโรจน์เพื่อพระเจ้า
เรื่องประชาธิปไตย มันสำคัญแค่ไหน
"มาเขียนรัฐธรรมนูญใหม่กัน"
ตอนนี้เกิดแนวคิดที่ชื่อคอนเวนชั่นออฟสเตทส์
มีกลุ่มที่ชื่อคอนเวนชั่นออฟสเตทส์
ข้อห้าในรัฐธรรมนูญของเราคือ มีเสถียรภาพ
มีความจริงจังเรื่องคอนเวนชั่นออฟสเตทส์
- ว่าเป็นแนวคิดที่โดดเด่น - ใช่
มีเหตุผลสำหรับเรื่องนั้น
คอนเวนชั่นออฟสเตทส์โดยพื้นฐานแล้ว
คือความพยายามที่จะแก้ไขรัฐธรรมนูญ
กำจัดบัญญัติสิทธิ การแก้ไขเพิ่มเติมรัฐธรรมนูญสหรัฐฯ ครั้งที่หนึ่ง
แยกโบสถ์ออกจากรัฐ
คอนเวนชั่นออฟสเตทส์ได้รับการสนับสนุน
จากผู้นำอีแวนเจลิเคิลที่มีอิทธิพล รวมทั้งเจมส์ ด็อบสัน
จำคำพวกนี้ไว้ "คอนเวนชั่นออฟสเตทส์"
และประธานสภาผู้แทนราษฎร ไมค์ จอห์นสัน
การแก้ไขบัญญัติอาจได้รับการเสนอโดย สองในสามของรัฐในอนุสัญญา
และคนอื่นๆ อีกมากมายที่มีบทบาทสำคัญ
ในองค์กรศาสนามาหลายปี
พวกเขาบอกว่า "มันเป็นเรื่องสิทธิของรัฐ"
สิทธิของรัฐ เสียงกู่ร้องให้แบ่งแยก
เสียงกู่ร้องของสมาพันธ์…
มันเป็นเรื่องของการกระจายอำนาจ
ให้แคลิฟอร์เนียเป็นแคลิฟอร์เนีย ให้ไอดาโฮเป็นไอดาโฮ
"ให้แอละบามาเป็นแอละบามา"
และนั่นไม่ใช่สหรัฐอเมริกาสักนิดเลย
(นักเขียน นักจัดระบบชุมชน)
ผมใช้เวลาช่วงวัยรุ่นเดินสายแคมเปญ
วางรากฐานสำหรับการเคลื่อนไหวทีปาร์ตี้
ผมเป็นผู้ศรัทธาที่แท้จริง
ผมทุ่มเทชีวิตจิตใจให้การเคลื่อนไหวนี้
มันเป็นอันตรายที่มีอยู่จริงต่อประชาธิปไตย
คอนเวนชั่นออฟสเตทส์เป็นวิถีสู่การแก้ไขรัฐธรรมนูญ
โดยไม่ใช้รัฐสภาสหรัฐฯ ตามปกติ
พวกเขาอยากทำมันอย่างถูกกฎหมายด้วยวิธีที่แตกต่าง
และพวกเขาก็ต้องการแค่ 34 รัฐ ในการเรียกประชุม
เพื่อเขียนการแก้ญัตติของรัฐธรรมนูญ
พอพวกเขาไปถึงที่นั่นและเปิดรัฐธรรมนูญ
พวกเขาสามารถทำทุกอย่างได้ตามใจชอบ
พวกเขาแค่ต้องการให้กองทัพของพวกเขา โหวตให้นักการเมืองรัฐของพวกเขา
เพื่อทำให้มันสำเร็จ
(จบจากทีนเมเนีย องค์กรออเนอร์อะคาเดมี่)
นี่จะไม่ใช่การโหวตโดยประชาชน
เว้นแต่ความจริงที่ว่า ประชาชนเป็นคนเลือกผู้แทนราษฎร
(แฟมิลี่ทอล์กกับด็อกเตอร์เจมส์ ด็อบสัน รายการวิทยุ)
คุณไม่ต้องรับมือกับผู้โหวตที่มีข้อมูลน้อย
มันไปไกลกว่าที่คุณคาดคิดไว้
เรามี 19 รัฐ ผ่านมาครึ่งทางแล้ว ต้องการอีก 15 รัฐ
ขอบอกเลย มีความเป็นไปได้ว่า มันจะกลายเป็นกฎหมาย
ตอนนี้พวกเขาทำโมเดลการแก้ญัตติอยู่
พวกเขาเล่นบทบาทสมมติ
ดูเหมือนว่าพวกเขาจะพอใจก็ต่อเมื่อ
ทำลายเสรีภาพอเมริกาไปจนสิ้นซากแล้ว
เราต้องทำบางอย่าง เพื่อปกป้องเสรีภาพนั้นหรือเปล่า
(การจำลองคอนเวนชั่นออฟสเตทส์)
พวกเขาแสดงบทบาทสมมติ คอนเวนชั่นออฟสเตทส์เพื่อเตรียมพร้อม
แอละบามาโหวต "เห็นด้วย"
"สิ่งที่พระเจ้าสั่งให้คุณทำคือยึดอาณาจักร"
(โปรโมตทีนเมเนีย)
"ใช้กำลังยึดมันมา" และตอนนี้…
มีการผลักดันให้คัมภีร์ไบเบิล อยู่ในบทเรียนโรงเรียนรัฐของรัฐฟลอริดา
วันนี้นโยบายใหม่ของรัฐที่บังคับ ให้มีการสอนจากคัมภีร์ไบเบิลถูกส่งออกไป
ผมคิดว่าการหย่าควรเป็นเรื่องผิดกฎหมาย
โบกคทาคริสเตียนรักชาติของคุณ พรุ่งนี้ผู้หญิง
- จะมีสิทธิ์โหวตมั้ย - ไม่มี
เราเป็นเจ้าของประเทศ ไม่ใช่พวกเขา
(ผู้ก่อตั้งและซีอีโอ เทิร์นนิงพอยต์แอ็กชัน)
พวกเขามีเป้าหมายที่จะเปลี่ยนโครงสร้างทั้งหมด
นี่เป็นโปรเจกต์เพื่อจัดระบบอเมริกาใหม่
ไม่เป็นไร ฉันปลอดภัย
จบวงจรความเครียด
วัฒนธรรมอีแวนเจลิเคิลเป็นทวิภาคมากๆ
ไม่มีความแตกต่างเล็กน้อยใดๆ
คุณต้องเลือกข้างใดข้างหนึ่ง
มันเป็นความคิดที่มีแต่ดำกับขาว
(ผู้เชี่ยวชาญอีแวนเจลิเคิล)
หนังสือของผมเป็นส่วนหนึ่ง ของการวางภาระหนักอึ้งและกฎต่างๆ
ที่ไม่ได้อยู่ในคัมภีร์ไบเบิลให้กับผู้คน และผมก็เสียใจกับเรื่องนั้นมาก
ฉันคิดว่านี่เป็นสิ่งที่หลายคน
ที่เติบโตมาในการเคลื่อนไหวนี้ ต้องคิดย้อนถึงมันตอนเป็นผู้ใหญ่
ไม่ทางใดก็ทางหนึ่ง แบบว่า "ฉันไปยุ่งเกี่ยวกับอะไร"
"ฉันทำอะไรลงไป"
และ "ฉันทำร้ายใครบ้าง"
ความเขลาของฉันเอง
และความเชื่อที่คับแคบ ปล่อยให้ฉันมองข้ามอันตราย
ที่เกิดขึ้นกับเด็กๆ พวกนี้และฉันผิด
นั่นมันผิด
และฉันรู้ว่ามีหลายคนไม่เชื่อเหยื่อ
ที่ถูกทำร้ายทางจิตใจ ร่างกาย และเพศ
และการที่ระบบที่เรามีอยู่
ก่อให้เกิดความเสียหายในระดับที่ใหญ่หลวงขนาดนี้
ฉันขอโทษที่ทำให้เกิดความเสียหายนั้น และเป็นส่วนหนึ่งของระบบ
ที่ยังคงก่อความเสียหายต่อคนที่ถูกทำร้าย
มีเรื่องที่ฝังใจผม
ซึ่งผมต้องขุดมันออกจากประสบการณ์นี้
มีอคติหลายเรื่องที่ผมไม่รู้ว่าผมมี…
ต่อคนที่แค่ใช้ชีวิตของพวกเขา
เพราะถึงแม้คุณจะบอกว่ารักทุกคนเท่าๆ กัน
ถ้าพวกเขาไม่เป็นไปตามสิ่งที่คุณเชื่อ หรือสิ่งที่คุณบอกว่าจริง
พวกเขาก็จะมีบางอย่างที่ผิดปกติเสมอ
และบางส่วนในจิตใจคุณ คุณคงไม่รู้เลยด้วยซ้ำ
แต่คุณกำลังตัดสินพวกเขา
และคุณกำลังบอกพวกเขา โดยวิธีที่ไม่ต้องใช้คำพูดเป็นล้านวิธี
"คุณทำผิดนะ และคุณไม่ดีพอ"
เราเป็นทั้งผู้ร่วมทำผิดและเหยื่อ
แต่มีความสง่างามอันยิ่งใหญ่
สำหรับคนที่ผ่านมันมาได้
คนที่มีประสบการณ์ที่ดี
และบางคนก็มีประสบการณ์ที่ดีจริงๆ
มีประสบการณ์แง่บวกที่แท้จริง
แต่นี่ไม่ใช่สำหรับพวกเขา
แหวนเป็นตัวแทน… เรื่องยากลำบาก
เรื่องต่างๆ ที่ฉันได้เผชิญมาและเรื่องที่ฉันทำสำเร็จ
จิตใจที่บอบช้ำ การสูญเสีย ความเศร้า และความเจ็บปวด
ฉันไม่มีอะไรเหลือในชีวิตนั้นแล้ว
ฉันไม่มีอะไรเหลือ ให้ยึดติดกับประสบการณ์นั้นแล้ว
ฉันเผามันทิ้งทั้งหมด และฉันดีใจที่มันหายไป
เกือบสองทศวรรษครึ่ง
ผมใช้เวลาซื่อสัตย์กับตัวตนของผม
สิ่งที่ผมต้องการจริงๆ
ผมอยากเป็นคนที่เด็กอายุ 18 ภาคภูมิใจ
มองผมและบอกว่า "ขอบคุณที่เยียวยาฉัน"
ขอบคุณที่ลงมือทำ
เราทุกคนนัดเจอกันตลอด
พ่อแม่ของเรา สามีของพ่อเรา
- เราไปเที่ยวด้วยกัน - ใช่ มันดีมาก
และความรู้สึกของพ่อที่ว่า "ฉันจะเสียครอบครัวไป…"
- ใช่ - ตอนนี้เรามีครอบครัวใหญ่มาก
มีลูกๆ หลานๆ
และเราทุกคนก็ปฏิเสธเรื่องที่ว่า "นี่เป็นสิ่งที่มันควรจะเป็น"
การยอมรับความจริงที่ว่า พระเยซูในแบบที่ถูกขายให้กับฉัน
มายาวนานไม่ใช่พระเยซูของฉัน
นั่นเป็นการเดินทางแน่นอน
ฉันยังถือว่าตัวเองเป็นชาวคริสเตียนที่นับถือพระเยซู
ฉันคิดว่าเสียงเล็กๆ ในหัวของเรา
ที่บางครั้งบอกว่า "เดี๋ยวนะ"
และคุณก็เริ่มคิดว่า "นั่นเธอนี่ นั่นสติของเธอ"
การฟังเสียงนั้นเป็นเรื่องโอเค
เสียงนั้นไม่ใช่ปีศาจ มันไม่ทำให้เราหลงทาง
คุณหวังว่าอะไรอาจเกิดขึ้น จากคนที่ได้ฟังเรื่องราวของคุณ
คุณต้องยืนหยัดเพื่อความจริง และยืนหยัดเพื่อสิ่งที่ถูกต้อง
ไม่งั้นเราจะสูญเสียทุกอย่าง
แต่สุดท้ายเราให้คนพวกนี้ปิดปากเราไม่ได้
พวกเขากำลังวางแผน
พวกเขากำลังวางกลยุทธ์ขณะที่คนอื่น
ใช้ชีวิตโดยไม่พยายามควบคุมใคร
รู้มั้ย พวกคนมีอำนาจมารวมตัวกัน
และพวกเขาจะตามล่าคุณ
คำบรรยายโดย วิภาพร หมู่ศิริเลิศ
ผู้ตรวจสอบงานแปล วิสาขา ภูริไกร